ตลท. ไฟเขียว A5 รีซูมเทรด 7 มี.ค.นี้ หลังพ้นเหตุเพิกถอน
ตลท. ไฟเขียว A5 รีซูมเทรดตลาด mai ในกลุ่มอสังหาริมทรัพย์และก่อสร้าง เริ่ม 7 มี.ค.65 หลังพ้นเหตุเพิกถอน
ตลท. ไฟเขียว A5 รีซูมเทรดตลาด mai เริ่ม 7 มี.ค.65 หลังพ้นเหตุเพิกถอน
23 ก.พ. 2565

ตลาดหลักทรัพย์แห่งประเทศไทย (ตลท.) ปลดเครื่องหมาย SP และ NC สำหรับหุ้นบริษัท แอสเซท ไฟว์ กรุ๊ป จำกัด (มหาชน) หรือ A5 ซึ่งเป็นผู้ประกอบธุรกิจประกอบธุรกิจลงทุนในบริษัทอื่น (Holding Company) โดยลงทุนในธุรกิจพัฒนาอสังหาริมทรัพย์  มีบริษัทย่อย 2 บริษัท พัฒนาโครงการอสังหาริมทรัพย์ประเภทคอนโดและบ้านจัดสรรเพื่อขาย เนื่องจากได้ปฏิบัติตามข้อกำหนดของการพ้นเหตุเพิกถอนหลักทรัพย์ของตลาดหลักทรัพย์ฯ แล้ว โดยอนุญาตให้ซื้อขายในตลาดหลักทรัพย์เอ็ม เอ ไอ (mai) กลุ่มอสังหาริมทรัพย์และก่อสร้าง ตั้งแต่วันที่ 7 มี.ค. 2565
ทั้งนี้ ตลาดหลักทรัพย์จะไม่กำหนดราคาซื้อขายสูงสุดและต่ำสุด (Ceiling &amp; Floor) ของหลักทรัพย์ A5 ในวันที่ 7 มี.ค. 2565ซึ่งเป็นวันแรกที่มีการซื้อขาย (อย่างไรก็ดี หากในวันที่ 7 มี.ค. 2565 ไม่มีการซื้อขายหุ้นสามัญของ A5 ตลาดหลักทรัพย์ฯ จะยังคงไม่มีการกำหนด Ceiling &amp; Floor ต่อเนื่องไปจนกว่า จะมีการซื้อขายหุ้นสามัญของ A5 แล้ว) และเมื่อได้มีการซื้อขายหลักทรัพย์ของ A5 แล้วในวันทำการถัดไป Ceiling &amp; Floor ของหลักทรัพย์ของบริษัทจะถูกปรับให้เป็นไปตามเกณฑ์ปกติ
โดยตลาดหลักทรัพย์จะนำหลักทรัพย์ A5 มารวมในการคำนวณดัชนีราคาหุ้นตลาดหลักทรัพย์ เอ็ม เอ ไอ (mai Index) ในวันทำการถัดไป นับจากวันที่มีการซื้อขายหลักทรัพย์ดังกล่าววันแรก